CELEX: C2007/315/28
Language: el
Date: 2007-12-22 00:00:00
Title: Υπόθεση C-251/06: Απόφαση του Δικαστηρίου (τέταρτο τμήμα) της 8 Νοεμβρίου 2007 (αίτηση του Unabhängiger Finanzsenat, Außenstelle Linz για την έκδοση προδικαστικής αποφάσεως) — Firma Ing. Auer — Die Bausoftware GmbH κατά Finanzamt Freistadt Rohrbach Urfahr (Έμμεσοι φόροι — Συγκεντρώσεις κεφαλαίων — Μεταφορά της έδρας εταιρίας — Κατάργηση του φόρου εισφοράς εταιριών)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/17
            
         Απόφαση του Δικαστηρίου (τέταρτο τμήμα) της 8 Νοεμβρίου 2007 (αίτηση του Unabhängiger Finanzsenat, Außenstelle Linz για την έκδοση προδικαστικής αποφάσεως) — Firma Ing. Auer — Die Bausoftware GmbH κατά Finanzamt Freistadt Rohrbach Urfahr
   (Υπόθεση C-251/06) (1)
   
   (Έμμεσοι φόροι - Συγκεντρώσεις κεφαλαίων - Μεταφορά της έδρας εταιρίας - Κατάργηση του φόρου εισφοράς εταιριών)
   (2007/C 315/28)
   Γλώσσα διαδικασίας: η γερμανική
   Αιτούν δικαστήριο
   Unabhängiger Finanzsenat, Außenstelle Linz
   Διάδικοι στην υπόθεση της κύριας δίκης
   Firma Ing. Auer — Die Bausoftware GmbH
   κατά
   Finanzamt Freistadt Rohrbach Urfahr
   Αντικείμενο της υποθέσεως
   Αίτηση εκδόσεως προδικαστικής αποφάσεως — Unabhängiger Finanzsenat — Ερμηνεία του άρθρου 4, παράγραφος 1, στοιχεία α' και η', του άρθρου 4, παράγραφος 3, στοιχείο β', και του άρθρου 7, παράγραφος 2, της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ L 269, σ. 12), όπως τροποποιήθηκε με την οδηγία 85/303/ΕΟΚ του Συμβουλίου της 10ης Ιουνίου 1985 (ΕΕ L 156, σ. 23) — Φόρος εισφοράς επιβαλλόμενος επί εταιρίας η οποία μετέφερε τον τόπο διοικήσεως από κράτος μέλος το οποίο δεν επιβάλλει τον φόρο σε άλλο κράτος μέλος το οποίο προβαίνει στην επιβολή του
   Διατακτικό της αποφάσεως
   Το άρθρο 4, παράγραφοι 1, στοιχείο ζ', και 3, στοιχείο β', της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/ΕΟΚ του Συμβουλίου, της 10ης Ιουνίου 1985, και από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και περί των προσαρμογών των Συνθηκών στις οποίες στηρίζεται η Ευρωπαϊκή Ένωση, πρέπει να ερμηνεύεται υπό την έννοια ότι η κατάργηση από κράτος μέλος του φόρου εισφοράς δεν εμποδίζει μια εταιρία ανήκουσα σε μια από τις κατηγορίες του άρθρου 3, παράγραφος 1, στοιχείο α', της οδηγίας αυτής να χαρακτηρισθεί ως κεφαλαιουχική για την καταβολή του φόρου εισφοράς κατά την έννοια του άρθρου 4, παράγραφος 1, στοιχείο ζ', της οδηγίας κατά τη μεταφορά της έδρας πραγματικής διευθύνσεώς της από αυτό το κράτος μέλος σε άλλο, όπου εξακολουθεί να επιβάλλεται ο φόρος αυτός. Ωστόσο, η ερμηνεία αυτή δεν μπορεί να έχει ως αποτέλεσμα να ευνοεί συμπεριφορές που συνιστούν δημιουργία τεχνητών σχημάτων με μοναδικό σκοπό την απόκτηση φορολογικού πλεονεκτήματος. Στο αιτούν δικαστήριο απόκειται να εξετάσει αν οι περιστάσεις της κύριας υπόθεσης εμφανίζουν αντικειμενικά στοιχεία συνιστώντα τέτοια καταχρηστική πρακτική.
   
      (1)  ΕΕ C 212 της 2.9.2006.